OpenLLM-France/wikimedia huggingface dataset:
# Seziz Jadotville

Seziz Jadotville a voe un emgann e miz Gwengolo 1961, e-pad un oberiadur-brezel gant soudarded Aozadur ar Broadoù Unanet e-pad emgannoù Katanga e Kongo-Léopoldville, en Afrika Kreiz. Ar gompagnunezh "A", eus 35vet Batailhon an ABU savet gant soudarded eus Arme Iwerzhon (Irish Army, an tArm) a voe taget gant jandarmed Katanga leal d'ar C'hentañ-ministr ha jeneral Moise Tshombe harpet gant goprsoudarded. Ar soudarded iwerzhonat armet gant armoù lijer nemetken, darn anezho eus an Eil Brezel-bed a voe enkelc'hiet e Jadotville (hiziv Likasi). Talañ a rejont d'an tagadennoù katangat e-pad c'hwec'h devezh e-pad ma oa un nerzh iwerzhonat-svedat o klask sikour anezho met en aner.
Soubet gant an niver kalz uheloc'h a argadourien, an Iwerzhoniz a voe rediet da godianañ ur wech echuet o holl bolodoù, o dour ha boued. Deuet e oant a-benn memestra da lazhañ pe gloazañ un niver uhel a dagaderien. Dalc'het e voent prizonidi brezel e-pad ur miz bennak hep koll den ebet. Bez e voe ar stourmad brasañ eus an ABU e Republik Demokratel Kongo, gant soudarded Iwerzhon ha Sveden.

## Kenarroud

D'ar merc'her 13 a viz Gwengolo 1961, sekretour-meur Aozadur ar Broadoù Unanet, Dag Hammarskjöld, a roas an aotre da nerzhioù lu an ABU da gregiñ gant an oberiadur-brezel Morthor, un oberiadur da enebiñ ouzh ar strolladoù goprsoudarded a roe harp da Stad emzisklêriet Katanga, a oa disrannet diouzh ar peurrest eus Kongo-Léopoldville e miz Gouhere 1960.
* Soudarded iwerzhonat eus ABU e Kongo
* Lid-koun da Sez Jadotville e 2016

## Adkemer er sevenadur
### Filmoù

* The Siege of Jadotville, 2016, Netflix
# Seziz Ciudad Rodrigo (1810)

Seziz Ciudad Rodrigo a c'hoarvezas etre ar 26 a viz Ebrel hag an 10 a viz Gouere 1810 e-kerzh Brezel Dizalc'hted Spagn (1808-1814).
# Seziz Gaeta (1815)

Seziz Gaeta e 1815, a badas tri miz, pa voe argadet porzh ha kêr Gaeta gant arme Aostria ha morlu Breizh-Veur e-pad Brezel Naplez (1815). Argadet e voe kêr gant ar Royal Navy, ar morlu saoz d'ar 24 a viz Gouhere 1815. Kodianañ a reas kêr d'an 8 a viz Eost 1815.
# Seziz Gaeta (1860)

Seziz Gaeta, e Rouantelezh Naplez, etre miz Du 1860 ha C'hwevrer 1861, a c'hoarvezas e-pad Trede Brezel Dizalc'hiezh Italia.
Kaset e voe gant an arme sard dindan ar jeneral Enrico Cialdini, ma voe laket fin da Rouantelezh an Div Sikilia hag embannet krouidigezh Rouantelezh Italia.
# Seziz Derry

Seziz Derry (Léigear Dhoire en iwerzhoneg) a c'hoarvezas eus an 18 a viz Ebrel betek an 28 a viz Gouhere 1689, e-pad Brezel 1689 en Iwerzhon.
Lidet e vez bep bloaz gant ar c'hleub protestant Apprentice Boys of Derry.
# Seziz Gaeta

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a seziz zo bet anvet Seziz Gaeta.
* Seziz Gaeta hag emgann war vor Ponza (1435), e-pad Brezel Hêrezh Rouantelezh Naplez
* Seziz Gaeta (1707), e-pad Brezel Hêrezh Spagn
* Seziz Gaeta (1734), e-pad Brezel Hêrezh Pologn
* Seziz Gaeta (1806), e-pad an Trede Kenunaniezh
* Seziz Gaeta (1815), e-pad Brezel Naplez
* Seziz Gaeta (1860), e-pad Trede Brezel Dizalc'hiezh Italia
# Seziz Gwened

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a Seziz Gwened zo c'hoarvezet a-hed an amzerioù.
* Meur a seziz e-pad ar brezelioù enp ar Franked etre 474 ha 874;
** Kemeridigezh Gwened (753) : gant ar roue Pepin Grenn
* Meur a seziz ha preizhata gant ar Vikinged etre 830 ha 996
** Seziz Gwened (856) : gant un armead Vikinged danat renet gant Gotfried
** Seziz Gwened (919) : gant un armead Vikinged danat renet gant Ragenold
* 5 seziz entre 1156 et 1175.
** Seziz Gwened (1168) : gant ar roue Herri II (Bro-Saoz)
** Seziz Gwened (1175) : gant ar roue Herri II (Bro-Saoz)
* E-pad Brezel Hêrezh Breizh :
** Sezizoù Gwened en 1342 : seziz a voe lakaet warni peder gwech en ur ober bloaz .
*** Gant Charlez Bleaz
*** E dibenn-eost gant Robert III Artez
*** En Here gant Herve VII Leon hag Olivier IV Clisson
*** En Kerzu gant Edward III Bro-Saoz

## Pennad kar

* Emgann Gwened
# Seziz Ciudad Rodrigo (1707)

* N'eo ket holloueziadurel ar pennad-mañ. Pe re dreut eo an danvez anezhañ, pe ez eus ennañ traoù ha n'emañ ket o lec'h en un holloueziadur.
* Gallout a rit labourat d'e wellaat. Muioc'h a ditouroù evit kompren kudennoù ar bajenn-mañ a vo kavet war ar bajenn kaozeal kenstag.
Seziz Ciudad Rodrigo, e kornôg Spagn, nepell diouzh harzoù Portugal, a c'hoarvezas eus an 18 a viz Gwengolo betek ar 4 a viz Here 1707. Kemeret e voe kêr gant un armead Spagnoled ha Gallaoued dindan Alexandre Maître, markiz Bay, letanant-jeneral ar roue Felipe V.
Bloaz a-raok e oa bet kemeret Ciudad Rodrigo gant un arme Portugaliz ha Saozon a oa chomet eno.
Un toull a voe digoret er mogerioù, ur morad soudarded ac'h eas e-barzh hag adkemeret e voe kêr. Un 2 100 prizoniad a voe graet. 300 soudard a voe lazhet, ha 600 gloazet.
# Seziz Cádiz

Seziz Cádiz a c'hoarvezas etre 1810 ha 1812, e-kerzh Brezel Dizalc'hiezh Spagn. Gronnet e voe Cádiz gant armeoù gall e-pad ouzhpenn daou vloaz, adalek ar 5 a viz C'hwevrer 1810 betek ar 24 a viz Eost 1812.
Dre ma oa bet aloubet Madrid d'an 23 a viz Meurzh 1808 e oa repuet ar gouarnamant spagnol e San Fernando e-tal Cádiz, hag arsailhet e voe an div gêr gant 60 000 soudard gall dindan urzhioù ar marechal Claude Victor-Perrin, dug Bellune.
Difennet e oa kêr gant 2 000 soudard spagnol, hag a voe sikouret goude gant 10 000 all, ha gant soudarded saoz renet gant Thomas Graham, ha gant soudarded portugalat.
* Manuel de La Peña
* Nicolas Jean de Dieu Soult
* Thomas Graham
* Monumant e Cádiz d'ar Breujoù bodet eno da goulz ar seziz

## Lennegezh

* (es) El asedio (2010, Alfaguara). Romant diwar-benn Seziz Cádiz‎ gant Arturo Pérez-Reverte‎.

## Notennoù

* ↑ Jacinto Antón. Un 'Asedio' de aventura, intriga y amor, El País, 12.11.2009; acceso 22.10.2011
# Prado del Rey

Prado del Rey zo ur gumun eus Proviñs Cádiz en Andalouzia.
# Pradejón

Pradejón zo ur gumun e kumuniezh emren La Rioja e Spagn.
# Prado (Zamora)

Prado zo ur gumun eus proviñs Zamora e Spagn.
# Prado

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Prado (prad e brezhoneg) zo un anv-lec'h hag un anv-den spagnolek.
* Prado (Zamora)
* Prado del Rey
* Prados Redondos
# Pradalunga

Pradalunga zo ur gumun eus Italia, e proviñs Bergamo, e rannvro Lombardia.
# Pradeels

Kumunioù Frañs :
| Anv izelvroek | Pradeels |
| Anv ofisiel | Pradelles |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes rurales des Monts de Flandres |
| Kanton | Hazebroek-Su |
| Kod INSEE | 59469 |
| Kod post | 59190 |
| Maer | Laurent Waymel |
| Amzer-gefridi | 2008-2014 |
| Gorread | 3,27 km² |
| Led | 50° 43' 58" Norzh |
| Hed | 02° 38' 19" Reter |
| Uhelder kreiz | 25 m |
| Uhelder bihanañ | 17 m |
| Uhelder brasañ | 62 m |
| Poblañs hep kontoù doubl | 359 (2007) |
| Stankter | 109 a./km² |
| Lec'hienn ar gumun | |
Pradeels en izelvroeg, Poerdiëls e flandrezeg kornôgel, anv ofisiel: Pradelles, a zo ur gumun eus Flandrez Frañs, er Westhoek hag e departamant an Norzh.

## Dave ha notennoù

* ↑ Cassini hag EBSSA
# Pradeg vras Europa

Pradeg vras Europa zo ur vras a bradeg eus Europa ar sav-heol. Enlakaet e vez en hollad ledanoc'h a vez graet Geoteg Eurazia anezhañ.

## Douaroniezh

War ur c'horreenn a 994 000 km² en em led Pradeg vras Europa. Eus ar sav-heol d’ar c'huzh-heol en em astenn eus Roumania ar sav-heol da venezioù an Oural, dre su Moldova, Ukraina ha Rusia ha gwalarn Kazakstan.
En norzh ez eo bevennet gant pradeg-ha-koadeg Europa ar sav-heol, un takad etre e-men en em vesk pradeier ha koadeier deliaoueg. Er su ec'h emled betek ar Mor Du, nemet aodoù Krimea ha re gwalarn ar C'haokaz, dalc'het gant ur c'hoad kemmesk kreizdouarel. En Dagestan ec'h emled ar bradeg betek aodoù ar Mor Kaspian, dispartiet avat lodenn norzh ha gwalarn hec'h aodoù dre ur blaenenn ouelec'hek. Gant ar stepeg kazak ez eo bevennet er sav-heol.
# Pradillo

Pradillo zo ur gumun e kumuniezh emren La Rioja e Spagn.
# Pradamano

Pradamano zo ur gumun eus proviñs Udine e rannvro Friuli-Venezia Giulia.
# Pradleves

Pradleves (Pradievi en okitaneg) zo ur gumun eus Italia, e proviñs Cuneo, e rannvro Piemonte.
# Sten Kidna

Sten Kidna, Octave Quigna ent-ofisiel, zo bet skolaer ha skrivagner brezhonek.
Ganet e voe e 1916 e Toulon lec’h ma oa mekanisian e dad en arme-vor. E vugaleaj a dremenas en Alre (eno e veze e vamm é chom d’al liesañ) ; studioù e skolaj Jules Simon e Gwened hag e Gwengamp goude. Mestr-skol (skolioù Stad) adalek 1936 ha bet éc’h ober skol e meur a lec’h er Mor-Bihan (Pleuwigner, Edig, Gwegon, Seglian, Bartelame…) ; anvet e skolaj ar Verjer en Alre e 1956 lec’h ma chom betek e leve.
Klask a ra tostaat doc’h danvez sevenadurel Breizh kent ar brezel ; en em lakaat a ra da zeskiñ brezhoneg. Kentañ pennad e brezhoneg bet embannet e 1943 er gelaouenn Arvor ; siniñ a ra Sten Kidna (Sten = Sant-Sten, porzh an Alre ; Kidna = a-zoc’h Quindenac, stumm kozh an anv familh Quigna). Klask a ra sevel krog ar brezhoneg ha sevenadur Breizh adalek 1950 kenkoulz en e vicher (ezel ag Ar Falz) èl en diavaez : darempredoù get Loeiz Herrieu, perzh (get Jean Peron…) e krouidigezh Kevrenn an Alre e 1951, e krouidigezh Kerlenn Sevenadurel an Alre tro 1970 (eno e kas skol-noz ar brezhoneg get Yvonne Arzur-Petitbon). Savour ha renour En Had, ur gelaouenn lennegel, etre 1951 ha 1956 ; barzhonegoù ha danevelloù embannet e meur a gelaouenn (Al Liamm). Kenlabourer d’An Doere.
Emsavour politikel e oa ivez (ezel ag an UDB adalek 1964), ha sindikel (SGEN-CFDT) ; gredus da zifenn gwirioù mab-den.

## Oberennoù

* En Had, embannet en Alre etre 1951 ha 1956.
* Kanenn d’ar Vuhez, barzhonegoù, rakskrid gant Langleiz, ti-moullañ Sant-Mikael, Prizieg, 1974.
* Petite histoire de Saint Goustan, port d’Auray, Éditions des Paludiers, ar Baol, 1984.

## Liamm diavaez

* Kerlenn Sten Kidna

## Gwelet ivez

* Priz Sten Kidna
# Stendhal

Henri Beyle, Stendhal e anv-pluenn (23 Genver 1783, Grenoble - 23 Meurzh 1842, Pariz) a zo ur skrivagner gall, priziet diwar elfenniñ lemm santadoù an tudennoù ha diwar e stil diginkl-kenañ. Levezonet gant ar romantelezh saoz ha daoust m'eo bet un diaraoger d'ar romantelezh gall, n'en deus ket graet berzh evel skrivagner.
Kemeret en deus perzh e brezelioù an Dispac'h gall hag an Impalaeriezh C'hall Kentañ evel ofiser an dragoned ha melestrer milourel.
Emañ e vez e bered Montmartre e Pariz.

## Buhez
### 1796 - 1821 : ar bloavezioù kentañ

E Grenoble eo bet ganet Henri Beyle e 1783. P'eo marvet e vamm pa oa 7 e sav diaesterioù evit en em gompren gant e dad, Chérubin Beyle, un den a justis gant ur spered bourc'hiz ha strizh. E 1796 eo degemeret Stendhal e École centrale de Grenoble nevez krouet. Pa oa Alexandre Daru, ur c'henderv d'e vamm, merour al Lu Bras ez a Beyle da isofisour e Lu Italia dindan urzhioù Napoleon Iañ er bloavezioù 1800 ha 1801. Aet da Bariz goude-se e klask gounid e vara er marc'hadourezh, met e klask brud er metoù lennegel hag hoalañ ar verc'hed ivez. Adkavet e vo lod eus e skiant-prenet e-barzh Julien Sorel, penntudenn ar romant "Le Rouge et le Noir" (Ar Ruz hag an Du). Adalek 1810 ez a el Lu Bras endro evit kemer perzh e mererezh ar broioù aloubet, dreist-holl e Prusia e-lec'h emañ ur gêr Stendal e anv. Pa ziskar an Impalaerezh kentañ e 1814 ez a da chom e Milano, entanet gant ar vro, ar c'hustumoù, al lennegezh italianek hag ar Bel Canto. Skrivañ a ra meur a oberenn levezonet gant Italia hag unan a-bouez bras, an arnodskrid "De l'amour" (Diwar-benn ar garantez). E 1821 eo rediet Stendhal gant an Aostrianed, mistri ar vro, mont kuit eus Milano pa ne blij ket dezho e venozioù frankizour.

### 1821 - 1831 : Tapout a ra un tamm berzh

Deuet da Bariz en-dro ha n'en deus arc'hant ken ez a da darempredoù gant ar metoù lennegel ha degemeret e vez er saloñsoù lennegezh. Anavezout a ra ur strollad skrivagnerien hag e kav un diskibl dezhañ e-unan, Prosper Mérimée. Embannet eo e skridoù e kelaouennoù'zo hag e skriv arnodskridoù. E 1827 e teu er-maez e romant kentañ, Armance, met a ra berzh gant Le Rouge et le Noir, embannet e 1830 e prantad Dispac'h an Teir Devezh illur, da lavaret eo Dispac'h 1830. P'en deus soutenet an dispac'h eo anvet koñsul e Civitavecchia, ur gêrig ha ur porzh-kenwerzh, 80 km eus Roma.

### 1831 - 1842 : Oberennoù diwezhañ, beajoù diwezhañ

E Civitavecchia e kav hir e amzer hag e c'houlenn an aotre da guitaat e bost an aliesañ ma c'hell ken ez a da veajiñ dre Italia ha Bro-C'hall e-pad mizioù. Mont a ra d'ober un tamm Tro-Breizh, met ne blij ket dezhañ kundu ha yezh Brezhoned'zo. Pa ne c'hell mont da benn echuiñ oberennoù'zo (Souvenirs d'égotisme,Lucien Leuwen...) e skriv ur bennoberenn, romant la Chartreuse de Parme embannet e 1839. MMervel a reas a-daol trumm e-pad noz an 22 d'an 23 meurzh 1842.

### Liammoù diavaez

* Lec'hienn war Stendhal
* Diskouezadeg war Henri Beyle (Stendhal)
* Danevell-buhez hag arroudennoù Stendhal
* Stendhal ha brezelioù Napoleon
# Stene

Stene a c'hall bezañ :
* Stene (Westhoek), ur gumun e departamant gall an Nord
* Stene (Belgia), ur rann eus kumun Oostende, e Flandrez Belgia
# Stenella

Stenella :
| Stenella attenuata ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Cetacea |
| Kerentiad : | Delphinidae |
| Genad : | Stenella |
| D'ar vevoniezh e tenn ar pennad-mañ. ||
Stenella a zo ur genad e rummatadur ar morviled, ennañ delfined.

## Spesadoù

* an delfin brizh, Stenella attenuata
* an delfin klymene, Stenella clymene
* an delfin roudennek, Stenella coeruleoalba
* an delfin marellet, Stenella frontalis
* an delfin beg hir, Stenella longirostris
# Stenostiridae

Stenostiridae :
| Culicicapa ceylonensis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
Stenostiridae a zo ur c'herentiad e rummatadur an evned, termenet e 2005 gant Beresford, Barker, Ryan & Crowe.
Diouzh Doare 6.1 an IOC World Bird List ez a pevar genad golvaneged d'ober ar c'herentiad :

## Genadoù (renket diouzh an urzh filogenetek)

* Chelidorhynx - Blyth, 1843 (1 spesad),
* Stenostira - Cabanis & Bonaparte, 1850 (1 spesad),
* Culicicapa - Swinhoe, 1871 (2 spesad),
* Elminia - Bonaparte, 1854 (5 spesad).

## Notennoù ha daveennoù

* ↑ (en) African endemics span the tree of songbirds (Passeri): molecular systematics of several evolutionary ‘enigmas’, Proceedings of the Royal Society B, miz Ebrel 2005, 272, 849–858.
* ↑ (en) Roadennoù IOC World Bird List diwar-benn Passeriformes/Stenostiridae (lennet e-barzh d'ar 7 a viz Ebrel 2016).
a vo kavet e Wikimedia Commons.
# Stenico

Stenico zo ur gumun en Italia, e proviñs Trento ha rannvro emren Trentino-Alto Adige.
# Stenbok

Stenbok :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Antilopinae |
| Genad : | Raphicerus |
| Anv skiantel ||
| Raphicerus campestris Thunberg, 1811 ||
| D'ar vevoniezh e tenn ar pennad-mañ. ||
Ar stenbok (Raphicerus campestris) a zo un antilopenn hag a vev e su ha reter Afrika.
# Stene (Norzh)

Kumunioù Frañs :
| Anv izelvroek ha flandrezek kornôgel | Stene |
| Anv ofisiel | Steene |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes du canton de Bergues |
| Kanton | Sint-Winoksbergen |
| Kod INSEE | 59570 |
| Kod post | 59380 |
| Maer | Jean-Marie Rommelaere |
| Amzer-gefridi | 2008-2014 |
| Gorread | 10,28 km² |
| Led | 50° 57' 13" Norzh |
| Hed | 02° 22' 05" Reter |
| Uhelder kreiz | 5 m |
| Uhelder bihanañ | 0 m |
| Uhelder brasañ | 28 m |
| Poblañs hep kontoù doubl | 1 229 (2007) |
| Stankter | 119 a./km² |
| Lec'hienn ar gumun | |
Stene en izelvroeg, anv ofisiel e galleg: Steene, a zo ur gumun eus Flandrez Frañs (departamant Norzh), er Westhoek.

## Notennoù ha daveoù

* ↑ Cassini hag EBSSA
# Stenieg

* Eon Proterozoeg
* Paleoproterozoeg
* Siderieg
* Rhyaseg
* Orosirieg
* Statherieg
* Mezoproterozoeg
* Kalymnieg
* Ektasieg
* Stenieg
* Neoproterozoeg
* Tonieg
* Kriogenieg
* Ediakareg
Ar stenieg (eus ar gresianeg στηνος, strizh) a zo ar maread diwezhañ eus ar mezoproterozoeg. Padout a reas eus 1.200 milion bloaz'zo betek 1.000 bloaz'zo. N'eo ket diazezet war ar stratigrafiezh met war ar gronologiezh.
Tenn a ra e anv eus ar gweleoù liesteuzfurmek furmet en-e-bad. E-pad ar stenieg e touezas ar dreistkevandir Rodinia

## Liammoù diavaez

ar stenieg war GeoWhen
# Stopping by Woods on a Snowy Evening

Stopping by Woods on a Snowy Evening zo ur varzhoneg gant ar barzh stadunanat Robert Frost (1874-1963), embannet en dastumad New Hampshire e 1923.
Dave d'ar varzhoneg a gaver er romant Pale Fire gant Vladimir Nabokov : lavarout a ra an daneveller ez eo one of the greatest short poems in the English language, a poem that every American boy knows by heart ("unan eus meurañ barzhonegoù berr e saozneg, ur varzhoneg anavezet dre an eñvor gant kement skoliad amerikan a zo").
E trede koulzad The Sopranos, anvet Proshai, Livushka, e weler Meadow o skoazellañ A.J. en e labour diwar-benn ar varzhoneg. A.J. a gred ez eo diwar-benn Nedeleg, Meadow a lavar dezhañ eo diwar-benn ar marv.
| Stopping by Woods on a Snowy Evening | Ehanet nes d'ur c'hoad d'un abardaez erc'hek |
| Whose woods these are I think I know. His house is in the village though; He will not see me stopping here To watch his woods fill up with snow. My little horse must think it queer To stop without a farmhouse near Between the woods and frozen lake The darkest evening of the year. He gives his harness bells a shake To ask if there is some mistake. The only other sound's the sweep Of easy wind and downy flake. The woods are lovely, dark and deep. But I have promises to keep, And miles to go before I sleep, And miles to go before I sleep. | Me 'gred din e ouzon da biv eo ar c'hoad. Er gêriadenn emañ e di avat; Ne'm welo ket oc'h ehaniñ amañ Da sellet ouzh e goad o tastum erc'h. Moarvet e kav da'm marc'hig ez eo iskis Chom a-sav hep na vefe atant ebet nepell Etre ar c'hoad hag al lenn skornet E teñvalañ pardaez ar bloaz. Un hejadenn a ra da gleier e harnez Evit goulenn hag ur fazi bennak zo. Ar son all nemetañ eo skub Avel c'hwek ha malzennoù dumedek. Kaer eo ar c'hoad, teñval ha don. Met ur gouestl am eus da seveniñ, Ha miltirioù da vale kent huniñ, Ha miltirioù da vale kent huniñ. |
# Stormy Daniels

Stephanie Gregory Clifford, ganet d'ar 17 a viz Meurzh 1979), Stormy Daniels, Stormy Waters pe Stormy eus e lesanvioù micherel, zo un aktourez pornografek, skrivagnerez senario, ha produerez filmoù stadunanat. E 2009 he devoa klasket trec'hiñ David Vitter, ur senedour republikan, evit sez Louisiana.

## Yaouankiz

Daniels a zo bet ganet Stephanie Gregory Clifford, e Baton Rouge, e Louisiana. He zud a oa dizimezet pa oa-hi pevar bloaz. Desavet e oa bet gant he mamm. Daniels he deus diskleriet evit diskrivañ he yaouankiz "I came from an average, lower-income household...there [were] days without electricity".

## Donald Trump

Embannet he deus he doa bet darempredoù reizhel gant Donald Trump e 2006 a-raok ma vefe prezidant. An aktourez pornografek Stormy Daniels a zo bet paeet 130 000 $ gant Miachel Cohen, alvokad personel ar prezidant, evit chom mut pa oa-hi o lakaat war-raok an darempredoù reizhel gant Donald Trump met pa oa dimezet dija gant Melania Trump, ar Fisrt Lady.

## Notennoù ha daveennoù

* ↑ http://www.huffingtonpost.fr/2018/02/14/lavocat-de-donald-trump-avoue-avoir-verse-130-000-dollars-a-stormy-daniels_a_23361067/
# Storo

Storo zo ur gumun en Italia, e proviñs Trento ha rannvro emren Trentino-Alto Adige.
# Stoumont

a vo kavet e Wikimedia Commons.
Stoumont zo ur gumun e Belgia e Proviñs Liège.
* Lec'hiadur
* Banniel
* Skoed

## Douaroniezh

* Gorread : 108,54 km²
* Poblañs (2022) : 3 189 a dud
* Stankter : 29 den/km²
# Stormy Weather (kanaouenn)

Stormy Weather zo ur ganaouenn bet savet e 1933 gant daou arzour stadunanat : an ton anezhi gant ar sonaozer Harold Arlen hag ar gerioù gant Ted Koehler.
Da gentañ e oa bet enrollet ar ganaouenn e miz C'hwevrer 1933 gant laz-seniñ Leo Reisman, hag un tamm berzh a reas. Brasoc'h brud avat he doe c'hoazh pa voe kanet gant Ethel Waters, e 1933 ivez, en toull-noz Cotton Club (Harlem), hag enrollet neuze e miz Mae. E-pad unnek miz e voe ar gwellañ gwerzhet.

## Danvez

N'eo ket nevez-flamm an danvez anezhi : n'a ket gwall vat ar vuhez abaoe m'eo aet kuit ma muiañ-karet diouzhin, evel an amzer troet da arnevek — ur vaouez an hini a gan he glac'har avat, ar pezh a zo dibaot a-walc'h.

## Kanerien

Ur morad kanerien ha kanerezed all o deus kanet ar ganaouenn mil vrudet-mañ, Shirley Bassey, Ella Fitzgerald, Judy Garland, Billie Holliday, Lena Horne, Frank Sinatra en o zouez. A-hed ar bloavezhioù eo deuet da vezañ ur standard.
En 1943 e voe kemeret hec'h anv er film Stormy Weather (deuet da vout Symphonie magique en galleg), ma oa kanet gant Lena Horne.
Enrolladur orin Ethel Waters zo bet lakaet e-touez enrolladurioù Levraoueg ar C'hongres en 2004.

## Liamm diavaez

* Pozioù orin ar ganaouenn war Metro Lyrics
* Kanet gant Ethel Waters
* Kanet gant Lena Horne (gant un nebeud kemmoù er gerioù)
# Stornarella

Stornarella a zo ur gumun eus Italia e proviñs Foggia, e Puglia.
# Storm Large

Susan Storm Tempesta, anavezetoc'h evel Storm Large, bet ganet e Southborough, Massachusetts, d'ar 25 a viz Gouere 1969, zo ur ganerez ha sonaozourez stadunanat. Goude bezañ bet brudet en he bro evel kanerez rock eo troet da ganañ jazz ha traoù a bep seurt, hag e meur a yezh (turkeg, italianeg, galleg) dreist-holl gant al laz Pink Martini, ha kanet he deus bet e Breizh, e Kraozon. Souezhet e vez an dud o welout pegen bras eo (1,82 m), pegen kreñv eo he mouezh, ha penaos e oar, war ul leurenn, fiñval hep sailhat, en ur lakaat an arvesterien da ganañ ganti.
Kanañ a ra ha sevel kanaouennoù abaoe he femp bloaz, emezi. He zad, Henry Large, a oa kelenner war an istor, ha gourdoner skipailh mell-droad ar skol brevez a zarempredas e verc'h. Goude al lise ez eas da New York d'an American Academy of Dramatic Arts ma voe loreet e 1989. E deroù ar bloavezhioù 1990 ez eas da chom da dolead San Francisco, hag e 2002 da Portland (Oregon). En sell e oa da baouez gant ar sonerezh evit mont d'ar Western Culinary Institute, met gwasket e voe warni gant Frank Faillace, perc'henn ur c'hleub rock e Portland ma kanas en ul lazig anvet "The Balls". Troet eo gant an div reizh, met ne fell ket dezhi e vefe lâret eo bisexual, gwelloc'h e kav lavarout "sexually omnivorous."
E 2014 e reas ur bladenn anvet “Le Bonheur”, gant kanaouennoù karantez.
Kanet he deus gant lazoù brasoc'h eget Pink Martini : The New York Pops Orchestra e Carnegie Hall, The Cincinnati Symphony, The Houston Symphony hag, en Iwerzhon, The RTE Concert Orchestra.

## Liammoù diavaez

* O kanañ And Then You're Gone
* O kanañ Una Notte a Napoli en Aten
* O kanañ e turkeg gant Belkıs Özener en Istanbul.
* O kanañ I've got you under my skin

## Notennoù

* ↑ https://web.archive.org/web/20180226032658/https://archives.sfexaminer.com/sanfrancisco/storm-large-goes-from-vamp-to-vocalist/Content?oid=2194929
* ↑ (en) He buhezskrid